|  |
| --- |
| Floor Jansen |
|  
Floor Jansen 2013 m. |
| Biografija |
| Pilnas vardas | Floor Jansen |
| Gimė | 1981 m. vasario 21 d. (42 metai) |
| Kilmė | Goirlė,  Nyderlandai |
| Žanrai | simfoninis metalas, klasikinė muzika, power metal |
| Veikla | vokalistė, dainų autorė, vokalo mokytoja |
| Instrumentai | vokalas (sopranas), gitara, pianinas, fleita, smuikas |
| Aktyvumo metai | 1997– |
| Įrašų kompanija | Nuclear Blast |
| Susijusi veikla | Nightwish, After Forever, ReVamp, Star One, MaYan, Ayreon, Avalon |
| Svetainė | www.floorjansen.com |

**Floor Jansen** (g. 1981 m. vasario 21 d.) – Nyderlandų dainininkė, dainų tekstų autorė bei vokalo mokytoja, nuo 2013 m. pagrindinė suomių grupės „Nightwish" vokalistė.

Biografija
----------

### After Forever (1997–2009)

1997 m. 16-metė Floor prisijungė prie grupės „Apocalypse", tuo metu daugiausia grojusia kitų grupių dainas death metal stiliumi. Jos įtakoje grupė palaipsniui pradėjo kurti savo dainas, 1999 m. pakeitė pavadinimą į „After Forever", o muzikinį stilių – į simfoninį metalą. 2000 m. buvo įrašytas pirmasis albumas „Prison of Desire". 2002 m. iš grupės pasitraukus jos įkūrėjui ir dainų autoriui Mark Jansen, Floor tapo pagrindine tekstų autore ir pagrindiniu grupės veidu iki jos iširimo 2009 m.

Tuo pačiu laikotarpiu ji įrašė 3 albumus su multi-instrumentalistu Arjen Anthony Lucassen bei jo suburta grupe „Star One".

### ReVamp (2009–2016)

Iširus „After Forever", 2009 m. pabaigoje Floor subūrė naują grupę pavadinimu „ReWamp". 2010 m. buvo išleistas to paties pavadinimo albumas, kurio visas dainas ir muziką sukūrė Floor. Grupė sulaukė nemažos sėkmės gimtinėje, o koncertiniame ture po Europą „apšildė" kolektyvą „Epica".

2013 m. pasirodė antrasis grupės albumas „Wild Card", o 2016 m. „ReWamp" paskelbė apie savo veiklos pabaigą.

### Nightwish (nuo 2012)

2012 m. spalio mėnesį suomių simfoninio metalo grupė „Nightwish" koncertinio turo „Imaginaerum World Tour" metu pašalino iš grupės vokalistę Anette Olzon. Surengę keletą koncertų su „Kamelot" vokaliste Elize Ryd ir Alissa White-Gluz iš „Arch Enemy", jie kreipėsi į Floor tapti jų laikinąja nare ir padėti baigti koncertinį turą. Bendradarbiavimas buvo sėkmingas ir, turui pasibaigus, Floor sulaukė kvietimo tapti nuolatine grupės nare. Ji sutiko ir ankstesnė jos grupė „ReWamp" nustojo egzistuoti.

2015 m. pasirodė naujausias „Nightwish" albumas „Endless Forms Most Beautiful", kuriame visas vokalo partija įrašė Floor.

Asmeninis gyvenimas
-------------------

Floor gyvenimo draugas yra grupės „Sabaton" būgnininkas.

Diskografija
------------

### After Forever

* Ephemeral (1999) (demo)
* Wings of Illusion (1999) (demo)
* Prison of Desire (2000)
* Decipher (2001)
* Exordium (2003) (EP)
* Invisible Circles (2004)
* Remagine (2005)
* After Forever (2007)

### Star One

* Space Metal (2002)
* Live on Earth (2003) (koncertinis)
* Victims of the Modern Age (2010)

### ReVamp

* ReVamp (2010)
* Wild Card (2013)

### Nightwish

* Endless Forms Most Beautiful (2015)

Šaltiniai
---------

1. ↑  Nuclear Blast Records (3 April 2007). „After Forever - Interview w/ Floor Jansen + Joost van den Broek (Part 1)". *YouTube*. Nuoroda tikrinta 17 October 2015.
2. ↑  „Facebook announcement - No More Revamp".
3. ↑  „NIGHTWISH Singer FLOOR JANSEN Is Four Months Pregnant". 18 September 2016.
4. ↑  „Nightwish singer Floor Jansen is four months pregnant". 17 September 2016.

Nuorodos
--------

|  |  |
| --- | --- |
|  | **Vikiteka: Floor Jansen** – vaizdinė ir garsinė medžiaga  |

* Floor Jansen svetainėje Last.fm